**par izstādi “sadzejotā valsts”**

Latvijas Republikas 95.gadadienā Rakstniecības un mūzikas muzejs radījis ceļojošo izstādi “Sadzejotā valsts”, kura skatītājus iepazīstina ar būtiskākajiem motīviem Latvijas nacionālajā literatūrā un mūzikā. Izstāde skatāma kā lapas kādā sociālajā tīklā, kurā dažādu laikmetu rakstnieki un mūziķi veido ierakstus un notikumus, raksta komentārus, pievienojas interešu grupām un apmeklē pasākumus. Profila informācijā tiek nosauktas un raksturotas tēmas, kas interesējušas Raini, Kārli Skalbi, Māri Čaklo, Lūciju Garūtu, Jāzepu Vītolu, Āriju Elksni, Imantu Kalniņu u. c.; klasiķu diskusijai pievienojas arī mūsdienu autori Anna Auziņa, Toms Treibergs, Iveta Ratinīka.

Izstādē izmantots bagātīgs muzeja krājuma rokrakstu, dokumentu, fotogrāfiju un citu materiālu klāsts.

Izstāde tapusi ar Valsts kultūrkapitāla fonda atbalstu.

Katrs stends sadalīts 3 daļās:

1. Informācija par stendā apskatīto tēmu;
2. Autoru viedokļi, kuri savos darbos, izteikumos ir aizskāruši apskatīto tēmu;
3. Pasākumi un notikumi, kas ir saistīti ar apskatīto tēmu.

Labākai stendu satura izpratnei noteikti nepieciešams iepazīties ar sadaļu „PAR…”

1. Stends – Sapņotāji

Brīvas valsts ideju rakstnieki savos darbos izsapņoja vēl pirms to paveica politiķi. Apskatītie darbi: Rainis poēma „Daugava”, K.Skalbe „Daugavas viļņi”, V.Plūdons „Mēs gribas būt kungi savā dzimtajā zemē”

1. Stends – Strēlnieki

Katrai valstij ir savi varoņi. Latvijā vieni no tādiem ir strēlnieki, kuru rindās bija arī daudzi rakstnieki un komponisti. Gan cīnoties Brīvības cīņās, gan rakstot par strēlniekiem, tika veidota Latvijas valsts. Vēlākos gados strēlnieka tēlu literatūrā izmantoja tie, kuri paši vairs nebija strēlnieki.

1. Stends – Politiķi

Stends aplūko rakstniekus, komponistus un citus kultūras darbiniekus kā politiķus, kuri nebaidās savu nostāju paust ne tikai savā mākslinieciskajā darbībā, bet arī ieņemot politiskus amatus.

1. Stends – Lāčplēsis

Lāčplēsis ir viens no tiem mītiskajiem varoņiem, kurš Latvijas kultūrā klātesošs visdažādākajos laikos. Stendā apskatāmi daži piemēri, kā Lāčplēsis ir pastāvējis – literatūrā, teātrī, mākslā, mūzikā u.c.

1. Stends – Mājas

Padomju okupācijas laikā bija nepieciešams nosargāt Latvijas valsts ideju. Viens no veidiem, kā to darīja, bija aprakstīt nozīmīgas vietas Latvijas vēsturē. Latvija vienmēr palika mājas, tās pilsētas, upes, ezeri un citi vietvārdi vienmēr simbolizēja Latviju.

1. Stends – Apsveikumi

Šeit atspoguļoti sacerējumi, ar kuriem Latvija ir sveikta dzimšanas dienā.